**ZÁKON**

z ...

**ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 431/2002 Z. z. o účtovníctve v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 395/2002 Z. z. o archívoch a registratúrach a o doplnení niektorých zákonov v znení zákona č. 515/2003 Z. z., zákona č. 7/2005 Z. z., zákona č. 216/2007 Z. z., zákona č. 335/2007 Z. z., zákona č. 445/2008 Z. z., zákona č. 41/2011 Z. z., zákona č. 305/2013 Z. z., zákona č. 266/2015 Z. z., zákona č. 125/2016 Z. z., zákona č. 18/2018 Z. z. a zákona č. 364/2020 Z. z. sa mení a dopĺňa takto:

1. V § 2 sa za odsek 16 vkladajú nové odseky 17 a 18, ktoré znejú:

„(17) Neelektronický registratúrny záznam je informácia vyhotovená

a) na papieri,

b) v podobe listinného rovnopisu,2a)

c) zaručenou konverziou.2b)

(18) Elektronický registratúrny záznam je informácia vyhotovená

a) v elektronickej podobe, pričom elektronickú podobu určuje vyhotoviteľ registratúrneho záznamu alebo osobitný právny predpis,2c)

b) zaručenou konverziou.2b)“.

Poznámky pod čiarou k odkazom 2a až 2c znejú:

„2a) § 31a zákona č. 305/2013 Z. z. v znení zákona č. 325/2022 Z. z.

2b) § 35 zákona č. 305/2013 Z. z. v znení zákona č. 325/2022 Z. z.

2c) Napríklad zákon č. 431/2002 Z. z. o účtovníctve v znení neskorších predpisov.“.

Doterajšie odseky 17 až 20 sa označujú ako odseky 19 až 22.

1. V § 2 ods. 20 sa za slovo „ktorému“ vkladá slovo „spravidla“.
2. § 2 sa dopĺňa odsekom 23, ktorý znie:

„(23) Transformácia registratúrneho záznamu je zmena podoby registratúrneho záznamu pri jeho spracovaní u pôvodcu registratúry z neelektronického registratúrneho záznamu na elektronický registratúrny záznam alebo z elektronického registratúrneho záznamu na neelektronický registratúrny záznam.“.

1. V § 3 ods. 3 sa slová „jedinečnosť vyhotovenia“ nahrádzajú slovom „hodnovernosť“.
2. V § 3 sa za odsek 5 vkladá nový odsek 6, ktorý znie:

„(6) Vlastníkom nájdeného archívneho dokumentu sa stáva štát, ak vlastnícke právo k nemu nepatrí inej osobe. Za účelom určenia výšky nálezného cenu archívneho dokumentu zisťuje Akvizičná komisia Ministerstva vnútra Slovenskej republiky (ďalej len „Akvizičná komisia“).“.

Doterajšie odseky 6 až 8 sa označujú ako odseky 7 až 9.

1. V § 4 ods. 2 písm. a) sa na konci pripájajú tieto slová: „(ďalej len „štátny archív“)“.
2. V § 5 ods. 1 prvej vete sa slová „štátny ústredný archív a štátne archívy s regionálnou územnou pôsobnosťou“ nahrádzajú slovami „štátny archív“ a slovo „ich“ sa nahrádza slovom „jeho“.
3. V § 5 ods. 3 písmeno b) znie:

„b) neodstráni porušenie povinností podľa § 6 ods. 2 písm. a), b), c) a e) ani po opakovanom uložení pokuty.“.

1. V § 6 ods. 1 sa vypúšťa písmeno a).

Doterajšie písmená b) a c) sa označujú ako písmená a) a b).

1. V § 6 ods. 2 sa vkladá za písmeno a) nové písmeno b), ktoré znie:

„b) vykonávať správu archívnych dokumentov; správu archívnych dokumentov nesmie zveriť inej osobe,“.

Doterajšie písmená b) až e) sa označujú ako písmená c) až f).

1. V § 6 ods. 3 písm. b) prvom bode sa vypúšťajú slová „archívnictvo a pomocné“.
2. § 6 sa dopĺňa odsekom 6, ktorý znie:

„(6) Ak je zriaďovateľovi archívu opätovne udelený súhlas so zriadením archívu, už odovzdané archívne dokumenty zostávajú uložené v archíve, ktorý určilo ministerstvo v súhlase so zrušením archívu.“.

1. V § 7 písm. h) sa slová „Slovenský národný archív“ nahrádzajú slovom „ministerstvo“.
2. V § 7 sa vypúšťa písmeno i).
3. V § 8 ods. 1 sa vypúšťa písmeno b).

Doterajšie písmená c) až f) sa označujú ako písmená b) až e).

1. V § 9 ods. 2 sa slová „štátny ústredný archív alebo štátny archív s regionálnou územnou pôsobnosťou“ nahrádzajú slovami „ štátny archív“.
2. V § 9 ods. 3 prvej vete sa vypúšťajú slová „s regionálnou územnou pôsobnosťou“.
3. V § 9 ods. 3 druhej vete sa za slová „písm. b)“ vkladajú slová „a c)“.
4. V § 9 ods. 5 sa slová „vedú štátny ústredný archív, štátne archívy s regionálnou územnou pôsobnosťou“ nahrádzajú slovami „vedie štátny archív“.
5. V § 10 ods. 1 druhá veta znie: „Evidenčný list k súboru archívnych dokumentov archív podľa § 4 písm. d) bezodkladne po jeho vyhotovení zasiela príslušnému štátnemu archívu.“.
6. V § 10 odsek 2 znie:

„(2) Ústrednú evidenciu tvoria

a) evidenčné listy k súborom archívnych dokumentov evidovaným štátnym archívom a archívom podľa § 4 ods. 2 písm. b) a c),

b) evidenčné listy pečatí a pečatidiel evidovaných štátnymi archívmi a archívom podľa § 4 ods. 2 písm. b) a c),

c) záznamy o vyradení súborov archívnych dokumentov, pečatí a pečatidiel z evidencie a evidenčné listy k súborom archívnych dokumentov, pečatiam a pečatidlám vyradeným z evidencií štátneho archívu a archívu podľa § 4 ods. 2 písm. b) a c).“.

1. V § 11 ods. 2 sa slová „vedú štátny ústredný archív, štátny archív s regionálnou územnou pôsobnosťou“ nahrádzajú slovami „vedie štátny archív“.
2. V § 12 ods. 9 prvá veta znie:

„Za vydanie odpisu, výpisu, potvrdenia z archívneho dokumentu a vyhotovenie kópie archívneho dokumentu uhrádza žiadateľ správny poplatok podľa osobitného predpisu;22) za vyhotovenie kópie archívneho dokumentu, ktorý vyhľadal žiadateľ pri štúdiu v archíve sám, sa uhrádzajú len náklady archívu.“.

1. § 12 sa dopĺňa odsekom 10, ktorý znie:

„(10) Odpis, výpis, potvrdenie z archívneho dokumentu alebo kópiu archívneho dokumentu, za ktoré žiadateľ uhrádza správny poplatok,22) ministerstvo doručuje do zahraničia prostredníctvom Ministerstva zahraničných vecí a európskych záležitostí Slovenskej republiky.“.

1. V § 13 ods. 1 sa za slovo „depozitov“ vkladajú slová „a evidencii úbytkov“.
2. V § 15 ods. 1 sa vypúšťajú slová „odpisu, výpisu, potvrdenia z archívneho dokumentu,“.
3. V § 15 ods. 4 prvej vete sa slovo „a“ nahrádza čiarkou a za slovo „archívu“ sa vkladajú slová „a neuvedenie zdroja archívneho dokumentu“.
4. V § 15 ods. 4 tretej vete sa slovo „znalcom“ nahrádza slovami „Akvizičnou komisiou“.
5. V § 16 ods. 1 písm. a) sa slová „prostredníctvom štátneho ústredného archívu alebo štátneho archívu s regionálnou územnou pôsobnosťou“ nahrádzajú slovami „alebo štátny archív“.
6. V § 16 ods. 2 písm. b) sa slová „štátnemu ústrednému archívu alebo štátnemu archívu s regionálnou územnou pôsobnosťou“ nahrádzajú slovami „ministerstvu alebo štátnemu archívu“.
7. V § 16 ods. 2 písmeno d) znie:

„d) zabezpečiť trvanlivosť a hodnovernosť registratúrneho záznamu,29a) od jeho vyhotovenia alebo prijatia až do jeho vyradenia z registratúry,“.

V poznámke pod čiarou k odkazu 29a sa na konci pripájajú tieto slová:

„v znení opatrenia Ministerstva vnútra Slovenskej republiky č. 203/2021 Z. z.“.

1. V § 16 ods. 2 sa vypúšťa písmeno e).

Doterajšie písmená f) až p) sa označujú ako písmená e) až o).

1. V § 16 ods. 2 písm. e) sa vypúšťajú slová „archívnictvo a pomocné vedy“ a za slovo „historické“ sa vkladá slovo „vedy“.
2. V § 16 ods. 2 písm. g) sa slová „nad správou“ nahrádzajú slovom „správy“.
3. V § 16 ods. 2 písm. h) sa na konci pripájajú tieto slová: „alebo štátneho archívu“.
4. V § 16 ods. 2 písm. k) sa za slovo „nákladov“ vkladajú slová „alebo správneho poplatku podľa osobitného predpisu22)“.
5. V § 16 ods. 2 písm. l) sa slová „prostredníctvom štátneho ústredného archívu alebo štátneho archívu s regionálnou územnou pôsobnosťou“ nahrádzajú slovami „alebo štátnemu archívu“.
6. V § 16 ods. 2 písm. m) sa za slovo „odovzdať“ vkladá slovo „neelektronické“ a slová „ochranných obaloch“ sa nahrádzajú slovami „archívnych škatuliach“.
7. V § 16 ods. 2 sa vkladá za písmeno m) nové písmeno n), ktoré znie:

„n) odovzdať elektronické archívne dokumenty po vyraďovacom konaní do elektronického archívu alebo podľa pokynov archívu,“.

Doterajšie písmená n) a o) sa označujú ako písmená o) a p).

1. V § 16 ods. 2 písmeno o) znie:

„o) odovzdať bezodkladne registratúru právnemu nástupcovi, alebo, ak zanikne bez právneho nástupcu

1. predložiť bezodkladne ministerstvu alebo štátnemu archívu návrh na osobitné vyradenie všetkých registratúrnych záznamov podľa § 20 a odovzdať registratúrne záznamy s trvalou dokumentárnou hodnotou vrátane tých, ktorým ešte neuplynula lehota uloženia určenému archívu usporiadané podľa jeho pokynov,

2. uložiť registratúrne záznamy bez trvalej dokumentárnej hodnoty, o ktorých tak rozhodol štátny archív do uplynutia lehôt uloženia a oznámiť ministerstvu alebo štátnemu archívu miesto, kde sú uložené,“.

1. V § 16 ods. 3 tretej vete sa na konci pripájajú tieto slová: „alebo štátny archív“.
2. V § 16 ods. 4 druhej vete sa na konci pripájajú tieto slová „alebo štátny archív“.
3. V § 16 odsek 5 znie:

„(5) Na pôvodcu registratúry, ktorý nie je pôvodcom registratúry podľa odsekov 3 a 4, sa nevzťahujú povinnosti podľa odseku 2 písm. b), c), e), f), g), h), l) až o).“.

1. V § 16 ods. 6 sa nad slovo „zákon.“ umiestňuje odkaz „30ad)“. Poznámka pod čiarou k odkazu 30ad znie:

„30ad) Napríklad zákon č. 305/2013 Z. z. v znení neskorších predpisov.“.

1. V § 16a sa vypúšťa odsek 6.

Doterajšie odseky 7 a 8 sa označujú ako odseky 6 a 7.

1. V § 16a ods. 6 sa za slovo „podpisom“ vkladajú slová „vyhotoveným s použitím mandátneho certifikátu,“, za slovo „pečaťou“ sa vkladajú slová „s pripojenou kvalifikovanou elektronickou časovou pečiatkou, kvalifikovaným elektronickým podpisom alebo elektronickou parafou“, a za slovom „oprávnená“ sa vypúšťa čiarka a slová „alebo osoby zodpovednej za zmenu vykonanú podľa odseku 6, alebo osoby zodpovednej za jeho autorizovanú zmenu formátu a bol opatrený časovou pečiatkou“.
2. Za § 16a sa vkladá nový § 16b, ktorý vrátane nadpisu znie:

**„§ 16b**

**Transformácia registratúrneho záznamu**

(1) Pôvodca registratúry môže vykonať transformáciu len hodnoverného registratúrneho záznamu. V súlade so zvoleným spôsobom uchovávania registratúrneho záznamu pôvodca registratúry môže vykonať jeho transformáciu, ak ešte nebol predmetom transformácie.

(2) Pôvodca registratúry môže vykonať transformáciu registratúrneho záznamu   
z neelektronickej podoby do elektronickej podoby

a) zaručenou konverziou v súlade s osobitným predpisom,2b) alebo

b) skenovaním do súborového formátu v rastrovej grafickej forme spôsobom zaručujúcim hodnovernosť registratúrneho záznamu.

(3) Pôvodca registratúry môže vykonať transformáciu registratúrneho záznamu z elektronickej podoby do neelektronickej podoby

a) zaručenou konverziou v súlade s osobitným predpisom,2b) alebo

b) ak registratúrny záznam neobsahuje kvalifikovaný elektronický podpis alebo kvalifikovanú elektronickú pečať, použitím výstupného zariadenia výpočtovej techniky, ktoré umožňuje jeho vytlačenie na papier spôsobom zaručujúcim hodnovernosť registratúrneho záznamu.

(4) Registratúrny záznam vytvorený podľa odseku 2 písm. b) a odseku 3 písm. b) si nezachováva právne účinky a nie je použiteľný na právne úkony. Registratúrny záznam vytvorený podľa odseku 2 písm. b) a odseku 3 písm. b) je použiteľný na plnenie povinností podľa tohto zákona.

(5) Pôvodca registratúry vykonávajúci transformáciu podľa odseku 2 písm. b) a odseku 3 písm. b), je povinný ju vykonať takým postupom a takým zariadením, alebo programovým vybavením, ktoré zabezpečia, že

a) informačný obsah pôvodného registratúrneho záznamu je zachovaný do takej miery, že transformovaný registratúrny záznam má rovnaký informačný obsah ako pôvodný registratúrny záznam, a ostane čitateľný,

b) v transformovanom registratúrnom zázname je možné jednoznačne odlíšiť údaje, ktoré vznikli transformáciou informačného obsahu pôvodného registratúrneho záznamu od údajov pridaných procesom tejto transformácie,

c) identifikačné prvky pôvodného registratúrneho záznamu sú v jeho transformovanej podobe zachované.

(6) Pôvodca registratúry vykonávajúci transformáciu je povinný

a) uchovávať registratúrny záznam v podobe, ktorá je výsledkom transformácie,

b) uchovávať transformovaný registratúrny záznam počas jeho lehoty uloženia, ktorá plynie od vyhotovenia alebo prijatia pôvodného registratúrneho záznamu,

c) uchovávať transformovaný registratúrny záznam spôsobom zaručujúcim neporušiteľnosť jeho obsahu a jeho čitateľnosť.

(7) Transformáciou podľa tohto zákona nie sú dotknuté povinnosti a obmedzenia pôvodcu registratúry podľa osobitných predpisov.30e)“.

Poznámka pod čiarou k odkazu 30e znie:

„30e) Napríklad zákon č. 305/2013 Z. z. v znení neskorších predpisov, zákon č. 431/2002 Z. z. v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákon Národnej rady Slovenskej republiky č. 154/1994 Z. z. o matrikách v znení neskorších predpisov.“.

1. V § 17 ods. 1 písm. a) sa za slovo „tvorbu,“ vkladá slovo „transformáciu,“.
2. V § 17 ods. 1 písmeno d) znie:

„d) používanie pečiatok, kvalifikovaného elektronického podpisu, kvalifikovaného elektronického podpisu s použitím mandátneho certifikátu, kvalifikovanej elektronickej pečate s pripojenou kvalifikovanou elektronickou časovou pečiatkou a elektronickej parafy.“.

1. V § 17 ods. 2 prvá veta znie:

„Registratúrny plán určuje štruktúru registratúry pôvodcu registratúry a člení ju do vecných skupín, ktorým určuje lehotu uloženia a znak hodnoty.“.

1. V § 18 ods. 1 prvej vete sa na konci pripájajú tieto slová: „a štátny archív“.
2. § 19 vrátane nadpisu znie:

„**§ 19**

**Príprava vyraďovacieho konania**

(1) Pôvodca registratúry navrhuje na vyradenie registratúrne záznamy, ktorým uplynula lehota uloženia (ďalej len „návrh na vyradenie“). Ak niektoré z registratúrnych záznamov, ktorým uplynula lehota uloženia, ešte potrebuje, nezaradí ich do vyraďovacieho konania.

(2) Pôvodca registratúry môže navrhnúť na vyradenie aj registratúrne záznamy, ktorým neuplynula lehota uloženia predložením návrhu na osobitné vyradenie (ďalej len „návrh na osobitné vyradenie“).

(3) V návrhu na vyradenie pôvodca registratúry uvedie

a) vyhlásenie o tom, že všetkým registratúrnym záznamom navrhnutým na vyradenie uplynula lehota uloženia,

b) vyhlásenie o tom, že registratúrne záznamy navrhnuté na vyradenie už nepotrebuje na svoju činnosť,

c) zoznam vecných skupín registratúrnych záznamov so znakom hodnoty „A“, ak ich návrh na vyradenie obsahuje,

d) zoznam vecných skupín registratúrnych záznamov bez znaku hodnoty „A“.

(4) V návrhu na osobitné vyradenie pôvodca registratúry uvedie

a) vyhlásenie

1. o tom, že registratúrne záznamy navrhnuté na osobitné vyradenie už nepotrebuje na svoju činnosť, a že pôvodca registratúry zaniká bez právneho nástupcu podľa § 16 ods. 2 písm. o),

2. o tom, že registratúrne záznamy navrhnuté na osobitné vyradenie už nepotrebuje na svoju činnosť, a že predkladá na vyradenie hodnoverné kópie vytvorené podľa tohto zákona, osobitného predpisu,2c) alebo elektronické kópie vytvorené prostredníctvom zaručenej konverzie,2b) alebo

3. o tom, že degradácia registratúrnych záznamov spôsobená mimoriadnou udalosťou alebo nedostatočnou ochranou dosahuje stupeň, kedy ich už nie je možné zachrániť a nemôžu sa ďalej využívať na svoju činnosť,

b) zoznam vecných skupín registratúrnych záznamov so znakom hodnoty „A“, ak ich návrh na vyradenie obsahuje,

c) zoznam vecných skupín registratúrnych záznamov bez znaku hodnoty „A“, ak ich návrh na vyradenie obsahuje.“.

1. V § 20 odseky 1 a 2 znejú:

„(1) Vyraďovacie konanie sa začína predložením návrhu na vyradenie alebo návrhu na osobitné vyradenie. Pôvodca registratúry podľa § 16 ods. 3 predkladá návrh na vyradenie alebo návrh na osobitné vyradenie elektronicky prostredníctvom vzoru elektronického formulára, ktorý ministerstvo uverejňuje na svojom webovom sídle. Ak návrh na vyradenie alebo návrh na osobitné vyradenie má všetky náležitosti, ministerstvo alebo štátny archív posúdi dokumentárnu hodnotu registratúrnych záznamov a vydá rozhodnutie o

a) vyradení registratúrnych záznamov po uplynutí ich lehoty uloženia,

b) trvalej dokumentárnej hodnote registratúrnych záznamov a termíne ich odovzdania do archívu; do termínu ich odovzdania do archívu určí miesto ich uloženia,

c) tom, že pôvodca registratúry môže zničiť registratúrne záznamy bez trvalej dokumentárnej hodnoty.

(2) Ak pôvodca registratúry predloží návrh na vyradenie, ktorý obsahuje len registratúrne záznamy bez znaku hodnoty „A“ a ministerstvo alebo štátny archív ich posúdi ako registratúrne záznamy bez trvalej dokumentárnej hodnoty, rozhodnutie o vyradení sa nevydáva; to neplatí, ak pôvodca registratúry o rozhodnutie o vyradení požiada. Pôvodca registratúry môže zničiť registratúrne záznamy bez trvalej dokumentárnej hodnoty, ak mu rozhodnutie podľa odseku 1 nebolo doručené do 60 dní od predloženia návrhu na vyradenie.“.

1. V § 22 ods. 1 sa slová „ochranných obaloch“ nahrádzajú slovami „archívnych škatuliach30a)“.
2. V § 22 ods. 2 písm. f) sa na konci pripájajú tieto slová: „alebo množstvo v bajtoch“.
3. V § 22 ods. 2 písm. h) sa na konci pripájajú tieto slová: „;to neplatí v prípade elektronických archívnych dokumentov,“.
4. V § 22 ods. 2 písm. j) sa na konci pripájajú tieto slová: „;to neplatí pre elektronickú formu preberacieho protokolu,“.
5. V § 23 ods. 1 sa vypúšťa čiarka a slová „ktorým ešte neuplynula lehota uloženia“.
6. V § 23 ods. 2 písm. a) sa na konci pripájajú tieto slová: „; ak pôvodca registratúry zanikol, osvedčovať na nich ich zhodu,“.
7. V § 24 ods. 1 písm. j) sa slová „nad správou“ nahrádzajú slovom „správy“.
8. V § 24 sa vypúšťa odsek 2.

Doterajšie odseky 3 až 5 sa označujú ako odseky 2 až 4.

1. V § 24 ods. 2 sa písmeno a) dopĺňa siedmym bodom, ktorý znie:

„7. evidenciu archívnych pomôcok,“.

1. V § 24 ods. 2 písmeno b) znie:

„b) vykonáva štátny odborný dozor

1. správy registratúry,

2. archívov,

3. archívnych dokumentov uložených u vlastníkov, ktorí nezriadili archív,“.

1. V § 24 ods. 3 písmeno b) znie:

„b) ich autenticitu a hodnovernosť,“.

1. V § 24 ods. 4 sa číslo „3“ nahrádza číslom „2“.
2. V § 24a písmeno b) znie:

„b) vykonávajú štátny odborný dozor

1. správy registratúry,

2. archívov,

3. archívnych dokumentov uložených u vlastníkov, ktorí nezriadili archív,“.

1. V § 24a sa za písmeno f) vkladá nové písmeno g), ktoré znie:

„g) na základe písomnej žiadosti a vyhľadávania v archívnych dokumentoch vydávajú odpis, výpis, potvrdenie z archívneho dokumentu a vyhotovujú kópie archívneho dokumentu, vrátane osvedčovania zhody s archívnym dokumentom,“.

Doterajšie písmeno g) sa označuje ako písmeno h).

1. V § 24a písm. h) sa nad slovo „predpisu“ umiestňuje odkaz „22)“.
2. V § 24b ods. 4 druhej vete sa za slovo „obsahuje“ vkladá slovo „najmä“.
3. V § 25 ods. 4 písm. f) sa slovo „znalcom“ nahrádza slovami „Akvizičnou komisiou“.
4. V § 27 ods. 4 tretej vety sa slovo „obdržaní“ nahrádza slovom „prijatí“.
5. V § 28 ods. 1 sa na konci pripájajú tieto slová: „a štátny archív“.
6. V § 28 odsek 3 znie:

„(3) Ministerstvo a štátny archív vykonávajú štátny odborný dozor u pôvodcov registratúry podľa § 16 ods. 3 a 4.“.

1. V § 28 ods. 4 písm. b) sa vypúšťa slovo „nie“ a slová „okrem prípadov“.
2. V § 28 ods. 6 písm. b) sa za slovo „priezvisko“ vkladá slovo „štátneho“.
3. V § 28 ods. 6 písm. g) sa za slovo „podpis“ vkladá slovo „štátneho“.
4. § 28 sa dopĺňa odsekom 7, ktorý znie:

„(7) Pôvodca registratúry je povinný štátnemu zamestnancovi vykonávajúcemu štátny odborný dozor predložiť určené registratúrne záznamy v podobe, v akej ich vedie a uchováva. Pôvodca registratúry, ktorý vedie evidenciu registratúrnych záznamov v informačnom systéme správy registratúry alebo v agendovom informačnom systéme, je povinný štátnemu zamestnancovi vykonávajúcemu štátny odborný dozor alebo oprávneným osobám umožniť prístup do týchto systémov. Tieto povinnosti má pôvodca registratúry po dobu, počas ktorej je povinný viesť alebo uchovávať registratúrne záznamy.“.

1. V § 30a ods. 1 písm. o) sa slová „zmenu formátu elektronického“ nahrádzajú slovom „transformáciu“.
2. V § 30a ods. 1 písm. y) sa za slovo „povolenie“ vkladajú slová „na dočasný vývoz archívnych dokumentov“.
3. V § 30a ods. 2 sa suma „33 193 eur“ nahrádza sumou „40 000 eur“, suma „16 596 eur“ nahrádza sumou „20 000 eur“, suma „3319 eur“ nahrádza sumou „5 000 eur“ a suma „1659 eur“ nahrádza sumou „2 000 eur“.
4. V § 31 ods. 1 písm. a) sa suma „33 193 eur“ nahrádza sumou „40 000 eur“.
5. V § 31 ods. 1 písm. b) sa suma „16 596 eur“ nahrádza sumou „20 000 eur“.
6. V § 31 ods. 1 písm. c) sa suma „3319 eur“ nahrádza sumou „5 000 eur“.
7. V § 31 ods. 1 písm. c) šiestom bode sa za slovo „trvanlivosť“ vkladajú slová „a hodnovernosť“, a slová „zmenu formátu elektronického“ sa nahrádzajú slovom „transformáciu“.
8. V § 31 ods. 1 písm. c) ôsmy bod znie:

„8. neodovzdá registratúru právnemu nástupcovi, alebo pri zániku bez právneho nástupcu nepredloží návrh na osobitné vyradenie všetkých registratúrnych záznamov podľa § 20 alebo neodovzdá registratúrne záznamy s trvalou dokumentárnou hodnotou vrátane tých, ktorým ešte neuplynula lehota uloženia štátnemu archívu,“.

1. V § 31 ods. 1 písm. c) sa za ôsmy bod vkladá nový deviaty bod, ktorý znie:

„9. neuloží registratúrne záznamy bez trvalej dokumentárnej hodnoty, o ktorých tak rozhodol štátny archív do uplynutia lehôt uloženia a neoznámi štátnemu archívu miesto, kde sú uložené,“.

Doterajší deviaty bod sa označuje ako desiaty bod.

1. V § 31 ods. 1 písm. d) sa suma „1659 eur“ nahrádza sumou „2 000 eur“.
2. V § 31 ods. 1 písm. d) štvrtom bode sa slovo „povolenia“ nahrádza slovom „oznámenia“.
3. V § 31 ods. 1 písm. d) deviatom bode sa za slovo „povolenie“ vkladajú slová „na dočasný vývoz archívnych dokumentov“.
4. V § 32 odsek 1 znie:

„(1) Na konanie podľa tohto zákona okrem § 8 ods. 1 písm. d) a e), § 16 ods. 3, § 18 až 21, § 24 ods. 1 písm. c), e) a f), ods. 2 písm. c) a d) prvého bodu, § 24a písm. c) a § 27 sa vzťahuje správny poriadok.“.

**Čl. II**

Zákon č. 431/2002 Z. z. o účtovníctve v znení zákona č. 562/2003 Z. z., zákona č. 561/2004 Z. z., 518/2005 Z. z., zákona č. 688/2006 Z. z., zákona č. 198/2007 Z. z., zákona č. 540/2007 Z. z., zákona č. 621/2007 Z. z., zákona č. 378/2008 Z. z., zákona č. 465/2008 Z. z., zákona č. 567/2008 Z. z., zákona č. 61/2009 Z. z., zákona č. 492/2009 Z. z., zákona č. 504/2009 Z. z., zákona č. 486/2010 Z. z., zákona č. 547/2011 Z. z., zákona č. 440/2012 Z. z., zákona č. 352/2013 Z. z., zákona č. 463/2013 Z. z., zákona č. 333/2014 Z. z., zákona č. 130/2015 Z. z., zákona č. 423/2015 Z. z., zákona č. 125/2016 Z. z., zákona č. 264/2017 Z. z., zákona č. 275/2017 Z. z., zákona č. 213/2018 Z. z., zákona č. 363/2019 Z. z., zákona č. 390/2019 Z. z., zákona č. 198/2020 Z. z., zákona č. 421/2020 Z. z., zákona č. 456/2021 Z. z., zákona č. 249/2022 Z. z., zákona č. 407/2022 Z. z., zákona č. 309/2023 Z. z., zákona č. 105/2024 Z. z. a zákona č. 248/2024 Z. z. sa mení a dopĺňa takto :

V poznámke pod čiarou k odkazu 45ab sa vypúšťa citácia „§ 16 ods. 2 písm. e) zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,“.

**Čl. III**

Tento zákon nadobúda účinnosť 1. júla 2025.